af tl nl af de af en af en en en en af en nl af hbs_lat en af en nds en en af en nl zh af af ja de nl en en nl en af en af en af en nl en fr nl pl en en en en en de nl en en zh zh en en en ja nl fr nl af nl de nl nl en nl nl oc nl en en nl nl nl ru en nl en af en nl en nl en en en en af en nl en af en af en nl en en nl en fr en nl af en af en en en af en af en af af en nl en af en nds en af en nl en nl en af en nl en nl en en en en en en en nl af af nl es nl af de af en
Wat gebeur die week by ons – 15 Mei 2016 | NG Witpoortjie
Op pad, gestuur deur die Here
Soos ‘n hert wat smag na waterstrome,
so smag my siel na U, o God.
HARTLIK WELKOM BY DIE EREDIENS -
ONS IS BLY DAT U HIER BY ONS IS!
Nuwe intrekkers kan ‘n kaartjie by die toonbank in die voorportaal invul.
Die ondraaglike las van hoop vir die wêreld!
Jeremia 20 : 7-18.  Baie dankie aan Dr. Adré van den Berg wat vanoggend die erediens lei.
Kleuterkerk in die voorportaal van die saal : Voorskool tot en met graad 3.
Kategese : Na die erediens, kom hulle in die kerk bymekaar.
LIEF EN LEED :  Aan almal wat vandag of in die komende tyd verjaar, word ‘n baie geseënde nuwe lewensjaar toegewens. Baie geluk aan oom Gert Brits wat vandag 83 jaar oud is.
Voorbidding word gevra vir heelwat mense wat siek, verswak en eensaam is. Voorbidding word ook gevra vir Koos Victor wat terminaal siek is.
† Ons innige simpatie met die volgende mense wat geliefdes aan die dood afgestaan het :
Gerrie en Nols Pretorius se swaer; (082-634-3304)
Charles Briedenhann se moeder; (082-824-6024)
Johan en Drienie Faber se swaer. (082-822-4154)
PROGRAM VIR DIE WEEK
Kategese na die oggenddiens in die kerk.
Voedselvoorsiening : Dr. Havinga. (85 kinders.)
Martha-groep. (23 Mei Elizabeth; 30 Mei Eva.)
Verkoping van tweedehandse goedere. Enige klere, skoene, beddegoed, gordyne of kombuisware is welkom.
Projekte van die gemeente :
Kosvoorsiening : Dr. Havinga : Donasies van R5 of meer word gevra.
Rekenaarprojek : Donasies van penne, potlode en skrifte word gevra.
AANKONDIGINGS VIR U DAGBOEK
Sondag se eredienste : Baie dankie aan almal wat op een of ander wyse gehelp het om van hierdie erediens ‘n sukses te maak.  Baie dankie aan Annetta Augustyn vir vandag se blomme. (22 Mei Judy Jordaan; 29 Mei Marie du Preez.)
▪           Water. Die projek word gestaak. Ons het nie meer ‘n afsetpunt vir die bottels nie.
Basaar : Baie dankie aan elkeen van u wat kontant, bestanddele of items geskenk het. Dankie aan elkeen wat items gemaak en bestanddele verwerk het, asook elkeen wat hard en lekker saamgewerk het. Baie dankie vir elkeen se ondersteuning en goedgesindheid. Ons kan ‘n advertensie ‘n bietjie aanpas en s : “saam het ons dit gemaak.” Baie dankie vir ons Hemelse Vader, wat alles moontlik gemaak het.
Noodspens : Die noodspens ondervind self ook nood, omdat ons nie bydraes van nie-bederfbare voedsel onvang nie.  Ons maak staat op u hulp, asseblief.
Herkiesing van kerkraadslede : Op ‘n kerkraadsvergadering soos gehou op 4 Mei 2016, is die volgende persone herkies.  As diakens – M.H. du Preez; M. Botha en C.H. Briedenhann.
Verlof : Dr. Japie Steyn : 15 Mei-5 Junie 2016. Dr. Adré van den Berg en Ds. Willie du Toit gaan die eredienste lei.
Fondsinsamelingskomitee : Die kerkraad wil graag ‘n fondsinsamelingskomitee op die been bring.  Enige persoon wat op so ‘n komitee wil dien, of wat moontlik voorstelle het hoe om die kerk se inkomste te verhoog, kan met Dr. Japie, enige kerkraadslid of met die kerkkantoor in aanraking kom.
Ek deel graag gedeeltes van ‘n skrywe met u van Leanrie Swart, ‘n tiener in ons gemeente : “Ek het op moontlike opsies gekom vir die fondsinsameling. Hulle gaan dalk nie baie geld op een slag inbring nie, maar ons kan die geld bymekaar maak  en dan kan dit vir die uitgawes gebruik word : Ons kan 3 houers kry vir papier, glasbottels en blikkies. Dit kan maandeliks ingestuur word.” Verder het sy goeie idees vir die jeug en junior kategese.
Sy eindig soos volg : “Hierdie kerk is soos my tweede huis waarin ek grootgeword het en meer geleer het van die Here en my klasmaats ontmoet het.  Ons as groep dink aan oplossings om hierdie kerk te red. As dominee-hulle dit dalk net sal oorweeg en kyk of dit werk, sal dit dalk meer mense en veral kinders lok, wat die kerk van die toekoms is.” Leanrie, met sulke jongmense soos jy en jou maats, het ek moed vir die toekoms.  Julle is ‘n voorbeeld vir die volwassennes!
BID VIR DE NASIES
Libanon.  Sondag, 8 Mei, het die Libanese kiesers na die stembusse gegaan vir die munisipale verkiesings in Beiroet en dele van die Bekaa-vallei.  Dit is die eerste fase van die plaaslike verkiesings, wat al die provinsies teen 29 Mei gaan dek.  Dit is ook die eerste verkiesing van enige aard in Libanon, sedert die laaste munisipale verkiesings in 2010.  Libanon se politieke arena is diep verdeeld en daar was vir die afgelope twee jaar nog nie ‘n president nie, omdat hulle geen konsensus kan bereik nie.
Libanon is uniek in terme van sy demografie en politiek in die Midde-Ooste.  ‘n Ongeskrewe ooreenkoms in 1943, het parlementre setels verdeel volgens kommunale lyne, soos vervat in die 1932 sensus, toe die land ‘n Christen-meerderheid gehad het.  Sedertdien was daar nie weer ‘n sensus nie.
Dit het gelei tot die ongewone vereiste dat die president ‘n Maroniete Christen, die eerste minister ‘n Sunni Moslem en die speaker van die parlement ‘n Shia Moslem moet wees.
Dit is ook ‘n baie strategiese nasie in terme van die oorlog in Sirië, wat in die noorde en ooste aan Libanon grens.  ‘n Geskatte 1,5 miljoen Siriërs het na Libanon gevlug, met die gevolg dat sowat 1 uit 4 mense in Libanon vanaf Sirië afkomstig is.  In teenstelling met Sirië se ander bure, het Libanon geen formele kampe waarin die vlugtelinge gehuisves word nie.  Meer as 500 000 vlugtelinge woon in verspreide informele kampe in die Bekaa-vallei en betaal huur aan plaaslike grondeienaars, terwyl ander weer kamers in Beiroet teen baie hoë pryse huur.
Baie van die vlugtelinge is op soek na waarheid en sin tydens hulle lyding en sommige van hulle het al hul harte aan Christus gegee.  Hulle getuig ook dat as dit nie vir die oorlog in Sirië was nie, hulle dalk glad nie die kans sou h om aan die Evangelie blootgestel te word nie.
Bid asseblief dat -
Die munisipale verkiesings tot ‘n positiewe en blywende verandering sal lei;
Die Libanese Christene in liefde na vreemdeling in hul midde sal uitreik;
Meer Christene die geleentheid sal aangryp om uit te reik na diegene wat na waarheid soek.
Die munisipale verkiesings tot ‘n positiewe en blywende verandering sal lei;
Die Libanese Christene in liefde na vreemdeling in hul midde sal uitreik;
Meer Christene die geleentheid sal aangryp om uit te reik na diegene wat na waarheid soek.
← Wat gebeur die week by ons – 8 Mei 2016
Wat gebeur by ons die week – 22 Mei 2016 →